Fallskjermhopper bekreftet omkommet
Klokken 16.31 fikk politiet i Hordaland melding om at en fallskjermhopper hadde kollidert med en fjellvegg. - En person er bekreftet omkommet, sier operasjonsleder Ole Jakob Malmo i Hordaland politiditrikt til VG Nett. Mannen ligger vanskelig til i bratt terreng i nærheten av en elv. - Vi har funnet ham, og et Sea King-helikopter skal hente ham ut, sier redningsleder Eric Willassen hos Hovedredningssentralen (HRS) på Sola til NTB.Arild Tvilde, sikkerhetskoordinator for Ekstremsportveko på Voss, sier til VG Nett at det har vært en fallskjermulykke. Den omkomne var del av en større gruppe som hoppet fra helikopter. - Det er ingen basehoppulykke eller flyging med vingedrakt, sier Tvilde. - Hva skjer videre nå? Det har vært en dag preget av mange ulykker? - Nå samler vi informasjon som gjør at vi forhåpentligvis får vite mer om hva som var årsaken til fallskjermulykken. Etter det får vi ta en avgjørelse på hva vi gjør videre, sier Tvilde. Hverken arrangøren eller politiet kan si noe om kjønn, alder og nasjonalitet på den omkomne.Klokken 17.00 skjedde en ny ulykke med paraglider på Voss. - Skjermen klappa sammen i lufta og havnet i skogen. Han har bruddskader og skader i ansiktet, forteller sikkerhetsansvarlig for paraglider ved Ekstremsportveko, Arne Hillestad, til NRK.
En person omkom etter å ha kollidert med en fjellvegg i Simadalen i Eidfjord i Hardanger.